Esmaspäeval käivitunud kodanikuallumatuse kampaania pani inimesed tegutsema ka mujal Euroopas.

Meeleavaldajad jätkasid nädalavahetusel Waterloo silla ja Oxford Circuse ristmiku blokeerimist.

Umbes 28 inimesele on esitatud süüdistus seoses protestidega, mis on häirinud Londoni ühistransporti.

Mullu Briti akadeemikute asutatud Extinction Rebellionist on saanud maailmas kõige kiiremini kasvav keskkonnaliikumine.

Kodanikuallumatuse kampaania nõuab, et valitsused kuulutaksid välja kliima- ja keskkonnaalase eriolukorra, peataksid bioloogilise mitmekesisuse vähenemise, vähendaksid kasvuhoonegaaside heidet 2025. aastaks netonullini ning lubaksid end juhtida "kodanike kliima ja keskkonnaõigluse assambleede" kaudu.

Politsei on püüdnud suruda proteste ühte Hyde Parki piirkonda, kuid protestijad on politsei vahistamisähvardusi eiranud ning jätkanud teiste paikade tõkestamist.

"Me püüame võimaldada ettevõtetel naasta oma tavapärase asjaajamise juurde," märkis politsei.

"Ebatavaline neil meeleavaldustel on osalejate soov lasta end kinni võtta ja mitte vastu hakata," lisasid korrakaitsjad.

Suure hulga kinnipeetute tõttu on politseil nappus kongikohtadest.